Den fransk-syriske krig

Den fransk-syriske krig (fransk: la Guerre franco-syrienne) ble utkjempet fra 1919 til 1921 mellom den tredje franske republikk og Det arabiske kongedømmet Syria. 

Under araberoppstanden under første verdenskrig, hvor araberne i Arabia og Levanten gjorde opprør mot det osmanske riket støttet av britene som lovet dem å støtte arabisk uavhengighet etter krigen. Dette stred mot Storbritannia og Frankrikes interesser, og sammen inngikk de i 1916 den hemmelige Sykes-Picot-avtalen, hvor deler av Midtøsten ble delt inn i britiske og franske interesseområder. 

I 1920 ble den første moderne arabiske staten, det arabiske kongedømmet Syria, opprettet, med Fayṣal ibn Ḥusayn, en av heltene fra araberoppstanden, som konge. Da arabiske opprørere ledet av Faysal entret Damaskus i oktober 1918, kom britenes hemmelige avtale med Frankrike til overflaten, men med general Allenbys støtte erklærte Faysal 5. oktober en arabisk militær myndighet for Syria, før han erklærte en uavhengig arabisk konstitusjonell stat i Syria. Etter våpenhvile med tyrkerne kom England og Frankrike i november med en felles erklæring som dempet frykten for at de skulle gå bort fra selvbestemmelsesprinsippet, men Frankrike sendte samtidig styrker og ba britene trekke seg ut og overlate kontrollen til dem. 

Britene trakk ut sine styrker høsten 1919, fulgt av sammenstøt mellom arabiske og franske styrker i Bekaadalen, og alawitter motsatte seg ilandsetting av franske tropper. 8. mars 1920 utropte det syriske parlamentet kongedømmet Syria som inkluderte Libanon og Palestina, og kronet Faysal I som konge. 


Krigen endte med at franskmennene erobret det som i dag er Syria og Libanon. Stor-Syria ble delt inn i to mandater: Det franske Syria-Libanon-mandatet og det britiske Palestinamandatet, inkludert det autonome Transjordan. Frankrikes mandat ble inndelt i seks stater, staten Damaskus, staten Aleppo, Alawitt-staten, Jabal al-Druze, det autonome Alexandretta-sandjaket og Stor-Libanon. Kong Fayṣal ble utvist til Storbritannia, og britene, som var bekymret for sin stilling i deres mandat Irak, godtok at Fayṣal ble Iraks nye konge. Syria-Libanon-mandatet ble oppløst i 1946, Libanon ble uavhengig i 1943 og Syria i 1946. 

 Referanser 


Kategori:Kriger med deltagelse av Syria
Kategori:Frankrikes kolonihistorie
Kategori:Kriger med deltagelse av Frankrike
Kategori:Konflikter i 1920